Ka Meucaruh Nasir Djamil Bak Kasus Bang Wandi, Saboh Miliyar Peng - NASAJA BERITA\nHome › Aceh › irwandi yusuf › korupsi › kpk › nasaja\nKa Meucaruh Nasir Djamil Bak Kasus Bang Wandi, Saboh Miliyar Peng\nNasaja Berita – Jakarta, Bunoe uroe bak sidang kasus Gubernur Aceh nyang teungöh meukumat kasus korupsi gara-gara ji drop OTT le KPK, Irwandi Yusuf atawa nyang biasa ta meuhöi Bang Wandi, ka meucaruh nan anggota DPR-RI dari parte PKS, Nasir Djamil.\nNyoe kalinyoe sang bak Apa kalön, ka meucaw'iek keunoe keudeh ju. Caruh ju pu nyang na. Mangat bagah jeulaih masalah. Ka meu buleun ka hana bereh-bereh lom sidang di Bang Wandi neukiraju. Kiban ek jeut meunan takheun?\nNan Nasir Djamil geuseubot le Direktur PT Kenpura Alam Nanggroe, Dedi Mulyadi. Lam sidang nyan geupeugah le Pak Dedi nyan, na tom geujok peng keu Nasir Djamil 1 Miliyar. Si M peng, panee na le, meu bak nek Tu teuh kon han tom ta kalon. Meu dum keunöng buntut sang han ta teume dumnan.\nMeunyoe wak pejabat, kontraktor peng saboh Miliyar lagee peng seuribe bak geutanyoe jak u blang sang. Ka biasa that meu'en jok peng dumnan sabee droe. Meu peng nanggroe pih. That geu soh min dih. Pu nyoe lagee tanyoe suah ta catok blang nyan pih paleng rayek 100.000 rupiah sagai si uroe.\nTeuman pakön Bang Nasir Djamil na roh teurimong peng, ureung PKS sang han mungken meunan. Teuman hom sit, seubab ka lam kawan nyan, ka meucaruh-caruh ju hinan.\nDi Pak Dedi pih aleh pu geujak ba nan Pak Nasir Djamil keunan bak teungoh sidang keu Bang Wandi. Pak Dedi jeut keu saksi untuk Bang Wandi seulaku tersangka dan untuk Teuku Saiful Bahri ngon Yurizal. Nyan mandua jih hana bereh lom. Nyang ka ji thok pale keu Bupati bener Meriah sagai. Aleh soe nan, ka tuwö Apa, aleh Ahmadi nan geuh, aleh soe pih. Bak berita di web Kompas atawa AJNN pih hana troh keunan ji tuleh.\nMeunurot geupeugah le Pak Dedi nyan bak jaksa KPK, jih hana ji teupu sit kiban beutoi jih. Nyang pasti na si Rizal ureung toe Bang Nasir, jadi di Pak Dedi jok peng keu si Rizal nyoe melalui bang Nasir Djamil saboh Miliyar. Seulaen keu bang Nasir Djamil, na sit Pak Dedi jok keu Bang Wandi, meulalui si Saiful.\nAleh na troh bak bang Wandi pih hom, nyan urusan si Saiful, seubab biasa ta kalon. Apa pih ban lheuh keujadian, na ureung titep peng keu Apa Limong Reutoh Ribe, nyang troh bak jaroe Dua Reutoh Ribe sagai. Lhee reutoh teuk, ka ji peugah ji koh keunoe, ji koh keudeh. Watee ta tanyong bak ureung nyang titep, geupeugah punoh keutanyoe. Teuman ek jeut keubuet. Ta meungon jeut, keungon teuh bak sang hanjeut. Karap karu ngon Da Mulah, lheuh meujanji keuneuk bloe beudak ngon ceulak.\nPerusahaan Pak Dedi nyoe bagian bangunan, le ikot tender proyek bak kanto PUPR. Deungon tujuan mangan leubeh mudah meunang tender. Nasaja kiraju, pu ek nyoe meunan mandum teuman akai awai kontraktor mangat meunang tender, suah jok peng leubeh ke awak dinaih ngon pejabat? Makajih Apa han meutem jeut keu kontraktor neukiraju. Jeh ban lheuh keujadian. Lheuh ta jok han troh. Atawa lheuh tajok han meu ji peureumeun teuh pih. Nyang ka keunong pajoh bak jatah teurimong peng, bek le keunong pajoh bak jok peng. Nasaja kiraju.\n1 Response to "Ka Meucaruh Nasir Djamil Bak Kasus Bang Wandi, Saboh Miliyar Peng"\nBereh2 berita nyoe apa,,,hhhh